Bezerra startet med styrketrening som 14-åring, etter at den senere NOKAS-dømte Johnny Thendrup fikk ham med på trening. Han konkurrerte hovedsakelig i benkpress, og han har en rekke NM-gull i øvelsen. Han har også en VM-bronse i benkpress fra 1992. I 2001 satte Bezerra norsk rekord i benkpress i klasse -82,5 kg, med et løft på 196 kg. Dette er per 2016 det meste som noensinne er løftet uten benkpresskjorte av en nordmann under 82,5 kg.